Уильям, Уэльс ханзадасы

Уэльс ханзадасы Уильям (; туған аты — Уильям Артур Филипп Луи, ; 21 маусым 1982 жыл, Лондон) — Британ монархиясының бірінші мұрагері, қазіргі патша III Чарльз пен оның бірінші әйелі ханшайым Диананың үлкен ұлы.

 Өмірбаяны 
Уильям 1982 жылғы 21 маусымда Лондонда дүниеге келген. Туа салысымен ханзада БАҚ өкілдерінің назарын бірден өзіне аудартты. 1982 жылғы 4 маусымда жаңа туған ханзаданы Кентербери архиепископі Букингем сарайында шоқындырды және сәбиге Уильям Артур Филипп Луи есімі қойылды. 1990–1995 жылдар аралығында ханзада Ладгроув мектебінде білім алған. Бұл мектепте Уильям өзге оқушылар секілді бірдей жағдайда білім алып, тәрбиеленген. Мектеп жасында Уильям хоккеймен, баскетболмен, футболмен және басқа спорт түрлерімен әуестеніп, біраз жетістіктерге қол жеткізген.

Мектептен кейін Уильям атақты Итон колледжіне оқуға түсті. Онда ол географияны, биология мен өнерді зерттеген. Ханзада өз айналасындағы адамдармен тез тіл табысу қасиетінің арқасында көптеген достар таба білді.

1996 жылы ханзада ата-атанасы ханзада Чарльз бен ханшайым Диананың ажырасуын ауыр қабылдады. Ол әкесіне қарағанда анасына жақынырақ болатын. Ажырсқанына қарамастан Диана балаларымен жақын қарым-қатынаста болды. 1997 жылғы 31 тамызда ол Париж қаласында көлік апатына ұшырап, қайтыс болды. Анасының қазасы жас Уильямге үлкен соққы болып тиді. Бұл қайғы туралы Уильям тек 1 қыркүйек күні әкесінен естіді. Бұл қайғы оның сағын сындырғанымен, ол анасының жерлеу рәсіміне қатысты.

2000 жылы Итон колледжін тәмамдаған соң, Уильям бір жыл демалыс алып, Оңтүстік Америка мен Африка елдеріне сапар шекті. Бір жыл өткен соң ханзада Уильям Шотландиядағы беделді Сент-Эндрю университетіне түсуге бел буады және көп ұзамай сол университеттің студенті атанады.

Ханзада коралл рифтері жайлы дипломдық жұмысын 2005 жылы қорғап, университетті жақсы нәтижелермен тәмамдады. Өзінің сөзінше, ол Сент-Эндрюде ең бақытты 4 жылын басынан кешкен. Оқуды тәмамдағаннан кейін Уильям біршама пайдалы жұмыс атқарған. Ол Ұлыбритания патшайымы II Елизабетті Жаңа Зеландияның Окленд және Веллингтон қалаларында өткен Екінші дүниежүзілік соғыстың аяқталғанына 60 жыл толуына байланысты ұйымдастырылған біршама іс-шараларда таныстырған.

 Отбасы   
2010 жылғы 16 қарашада ханзада Уильям мен Кейт Мидлтонның сөз байласқандары туралы көпшілікке жария болды. Екі жұптың үйлену салтанаты 2011 жылғы 29 сәуірде Лондон қаласындағы Вестминстер аббаттығында өтті. Кентербери архиепископі ханзада Уильям мен Кейт Мидлтонның ресми түрде некелерін қиды. Ал Ұлыбритания патшайымы II Елизабет оларға Кембридж герцогі мен герцогиня лауазымдарын берді.

2013 жылғы 22 шілдеде Кембридж герцогі мен герцогиня отбасында тұңғыш ұл бала, Джордж Александр Луи, дүниеге келді. 2015 жылғы 2 мамырда Кембридж герцогинясы Кейт екінші сәбиі Шарлотта Елизабет Диананы өмірге әкелді. 2018 жылғы 23 сәуірде жұптың үшінші баласы және екінші ұл баласы, Луи Артур Чарльз, туған.

 Дереккөздер 

Санат:Уэльс ханзадалары
Санат:Виндзорлар
Санат:Итон колледжі түлектері